REPUBLIKA SRBIJA

NARODNA SKUPŠTINA

01 Broj 06-2/86-21

25. mart 2021. godine

B e o g r a d

**Z A P I S N I K**

**ČETVRTE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 23, 24. I 25. MARTA 2021. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika konstatovao da sednici prisustvuje 114 narodnih poslanik, a primenom elektronskog sistema za glasanje utvrđeno je da su u sali prisutna 163 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Misala Pramenković, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva poljoprivrede, šumarstva i vodoprivrede, Nadije Bećiri, predstavnik Poslaničke grupe UJEDINjENA DOLINA - SDA SANDžAKA - od predsednika Vlade, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva omladine i sporta i Ministarstva državne uprave i lokalne samouprave, Daniel Đivanović, predstavnik Poslaničke grupe SAVEZ VOJVOĐANSKIH MAĐARA - od ministra građevinarstva, saobraćaja i infrastrukture, Agencije za bezbednost saobraćaja i ministra finansija, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od predsednika Narodne skupštine i Nebojša Bakarec, predstavnik Poslaničke grupe „Aleksandar Vučić - za našu decu“ - od Ministarstva unutrašnjih poslova, Uprave za sprečavanje pranja novca, Poreske uprave Republike Srbije, Saveta za borbu protiv korupcije i ministra finansija.

Predsednik je obavestio da su sprečeni da sednici prisustvuju narodni poslanici Borisav Kovačević i Aco Petrović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Dragana Branković Minčić, Mladen Grujić, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, Aleksandar Jovanović, Dragomir Karić, Miroslav Kondić, Sofija Maksimović, prof. dr Predrag Marković, Ilija Matejić, Marko Mladenović, Olivera Nedeljković, Vesna Nedović, prof. dr Aleksandra Pavlović Marković, Ljubo Petrović, Mira Petrović, Milena Popović, Ivan Ribać, Ivan Tasovac, Marija Todorović, Srbislav Filipović, Petar Vesović, Ljiljana Kuzmanović-Vujaković, Marina Mirković, Mina Kitanović i Nikola Kožović.

Zatim je Narodna skupština prešla na utvrđivanje dnevnog reda.

Izjašnjavajući se o predlogu za dopunu predloženog dnevnog reda, Narodna skupština nije prihvatila predlog narodnog poslanika Đorđa Komlenskog da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Đorđa Komlenskog, od 181 prisutnog narodnog poslanika, 21 je glasao za, a 160 nije glasalo).

Narodna skupština je, većinom glasova (od 182 prisutna narodna poslanika, 166 je glasalo za, a 16 nije glasalo), prihvatila predlog narodnog poslanika dr Aleksnadra Martinovića da se obavi:

**zajednički jedinstveni pretres o:**

**- Predlogu odluke o izboru zamenika Poverenika za informacije od javnog značaja i zaštitu podataka o ličnosti** **- za zaštitu podataka o ličnosti**, koji je podneo Poverenik za informacije od javnog značaja i zaštitu podataka o ličnosti (broj 119-361/21 od 2. marta 2021. godine) i

**- Predlogu odluke o izboru sudije koji se prvi put bira na sudijsku funkciju**, koji je podneo Visoki savet sudstva (broj 119-351/21 od 2. marta 2021. godine).

Narodna skupština je, većinom glasova (od 182 prisutna narodna poslanika, 169 je glasalo za, a 13 nije glasalo), utvrdila dnevni red Četvrte sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o potvrđivanju Ugovora o zajmu (Projekat izgradnje širokopojasne komunikacione infrastrukture u ruralnim predelima) između Republike Srbije i Evropske banke za obnovu i razvoj**, koji je podnela Vlada (broj 011-380/21 od 5. marta 2021. godine),

**2. Predlog zakona o potvrđivanju Odluke 1/2019 ESAA Zajedničkog komiteta od 31. jula 2019. godine kojom se zamenjuje Aneks I Multilateralnog sporazuma između Evropske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslovenske Republike Makedonije, Republike Island, Republike Crne Gore, Kraljevine Norveške, Rumunije, Republike Srbije i Misije privremene uprave Ujedinjenih nacija na Kosovu (u skladu sa Rezolucijom Saveta bezbednosti Ujedinjenih nacija 1244 od 10. juna 1999) o uspostavljanju Zajedničkog evropskog vazduhoplovnog područja**, koji je podnela Vlada (broj 011-382/21 od 5. marta 2021. godine),

**3. Predlog odluke o izboru zamenika Poverenika za informacije od javnog značaja i zaštitu podataka o ličnosti** **- za zaštitu podataka o ličnosti**, koji je podneo Poverenik za informacije od javnog značaja i zaštitu podataka o ličnosti (broj 119-361/21 od 2. marta 2021. godine) i

**4. Predlog odluke o izboru sudije koji se prvi put bira na sudijsku funkciju**, koji je podneo Visoki savet sudstva (broj 119-351/21 od 2. marta 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Siniša Mali, ministar finansija, Tatjana Matić, ministar trgovine, turizma i telekomunikacija, Saša Stevanović, državni sekretar u Ministarstvu finansija, Ana Tripović, direktor Uprave za javni dug u Ministarstvu finansija, Milan Dobrijević, v.d. pomoćnika ministra trgovine, turizma i telekomunikacija i Ema Dragulj, iz Uprave za javni dug u Ministarstvu finansija.

Zatim je Narodna skupština prešla na rad po utvrđenom dnevnom redu, odnosno na jedinstveni pretres o **1. tački dnevnog reda - PREDLOGU ZAKONA O POTVRĐIVANjU UGOVORA O ZAJMU (PROJEKAT IZGRADNjE ŠIROKOPOJASNE KOMUNIKACIONE INFRASTRUKTURE U RURALNIM PREDELIMA) IZMEĐU REPUBLIKE SRBIJE I EVROPSKE BANKE ZA OBNOVU I RAZVOJ**.

Predsednik je, saglasno članu 170. stav 1. Poslovnika, otvorio jedinstveni pretres o Predlogu zakona.

Uvodno izlaganje o Predlogu zakona podnela je predstavnik predlagača Tatjana Matić, ministar trgovine, turizma i telekomunikacija.

U jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava (zatim je predsednik, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Dragan D. Marković, predsednik Poslaničke grupe JEDINSTVENA SRBIJA (JS), (povodom čijeg izlaganja za reč se javila ministar Tatjana Matić, a replicirao joj je narodni poslanik Dragan D. Marković), Samira Ćosović, predstavnik Poslaničke grupe Socijaldemokratska partija Srbije, Zoltan Pek, predstavnik Poslaničke grupe SAVEZ VOJVOĐANSKIH MAĐARA, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Zoran Tomić, predstavnik Poslaničke grupe „Aleksandar Vučić - za našu decu“, Marina Raguš, predsednik Poslaničke grupe SPAS, prof. dr Jahja Fehratović (povodom čijeg izlaganja za reč se javila ministar Tatjana Matić, a replicirao joj je narodni poslanik prof. dr Jahja Fehratović), Danijela Veljović, Zagorka Aleksić, Đorđe Milićević, zatim je predsedavajuća, Marija Jevđić, potpredsednik Narodne skupštine odredila pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku jedinstvenog pretresa učestvovali su narodni poslanici: Nemanja Joksimović, Milija Miletić, Nenad Filipović, Dijana Radović, Ivana Nikolić, dr Muamer Bačevac, dr Boban Birmančević, Svetlana Milijić, Boris Bursać, Adrijana Pupovac, Marijan Rističević, Ivana Popović, prof. dr Vladimir Marinković, Jelena Obradović, Veroljub Arsić, Marijana Krajnović, Adam Šukalo, Miloš Banđur, Vladica Maričić, Vesna Marković, Milan Jugović, Milanka Jevtović Vukojičić, Uglješa Mrdić, Milica Obradović, prof. dr Marko Atlagić, Rajka Matović i Aleksandar Mirković, zatim se za reč javila ministar Tatjana Matić, nakon čega je predsednik, u skladu sa članom 98. stav 4. Poslovnika, zaključio jedinstveni pretres o Predlogu zakona.

Prvog dana rada, sednica je završena u 19 časova i pet minuta.

**Drugi dan rada – 24. mart 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 107 narodnih poslanik i da postoje uslovi za rad.

Predsednik je obavestio da je sprečen da sednici prisustvuje narodni poslanik Aco Petrović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, dr Muamer Bačevac, Nadije Bećiri, Zoran Bojanić, Dragana Branković Minčić, Slaviša Bulatović, Nikola Vojinović, mr Danijela Vujičić, Mladen Grujić, prof. dr Zoran Dragišić, Vladimir Đukanović, Nevena Đurić, Milan Đurica, Ninoslav Erić, Ilija Životić, Marko Zeljug, Enis Imamović, Krsto Janjušević, Marija Jevđić, doc. dr Mihailo Jokić, Nikola Jolović, Šaip Kamberi, Dragomir Karić, Miroslav Kondić, Stefan Krkobabić, Nenad Krstić, Selma Kučević, Miodrag Linta, Sofija Maksimović, Vesna Marković, prof. dr Predrag Marković, Ilija Matejić, Nenad Mitrović, Marko Mladenović, Olivera Nedeljković, Vesna Nedović, Slađana Nikolić, prof. dr Žarko Obradović, Violeta Ocokoljić, dr Balint Pastor, Đuro Perić, Ljubo Petrović, Mira Petrović, Tamara Pilipović, Milena Popović, Misala Pramenković, prof. dr Ljubinko Rakonjac, Ivan Ribać, Jelica Sretenović, Dušica Stojković, hadži Milorad Stošić, prof. dr Goran Tasić, Ivan Tasovac, Radovan Tvrdišić, Smilja Tišma, Marija Todorović, dr Emeše Uri, Mirsad Hodžić, Aleksandar Čotrić, Ljiljana Kuzmanović-Vujaković, Marina Mirković, Mina Kitanović i Nikola Kožović.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Tomislav Momirović, ministar građevinarstva, saobraćaja i infrastrukture, Veljko Kovačević, vršilac dužnosti pomoćnika ministra građevinarstva, saobraćaja i infrastrukture i Mirjana Čizmarov, direktor Direktorata civilnog vazduhoplovstva Republike Srbije.

Zatim je Narodna skupština nastavila rad i prešla na jedinstveni pretres o **2. tački dnevnog reda - PREDLOGU ZAKONA O POTVRĐIVANjU ODLUKE 1/2019 ESAA ZAJEDNIČKOG KOMITETA OD 31. JULA 2019. GODINE KOJOM SE ZAMENjUJE ANEKS I MULTILATERALNOG SPORAZUMA IZMEĐU EVROPSKE ZAJEDNICE I NjENIH DRŽAVA ČLANICA, REPUBLIKE ALBANIJE, BOSNE I HERCEGOVINE, REPUBLIKE BUGARSKE, REPUBLIKE HRVATSKE, BIVŠE JUGOSLOVENSKE REPUBLIKE MAKEDONIJE, REPUBLIKE ISLAND, REPUBLIKE CRNE GORE, KRALjEVINE NORVEŠKE, RUMUNIJE, REPUBLIKE SRBIJE I MISIJE PRIVREMENE UPRAVE UJEDINjENIH NACIJA NA KOSOVU (U SKLADU SA REZOLUCIJOM SAVETA BEZBEDNOSTI UJEDINjENIH NACIJA 1244 OD 10. JUNA 1999) O USPOSTAVLjANjU ZAJEDNIČKOG EVROPSKOG VAZDUHOPLOVNOG PODRUČJA**.

Predsednik je, saglasno članu 170. stav 1. Poslovnika, otvorio jedinstveni pretres o Predlogu zakona.

Uvodno izlaganje o Predlogu zakona podneo je predstavnik predlagača Tomislav Momirović, ministar građevinarstva, saobraćaja i infrastrukture.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije (povodom čijeg izlaganja se za reč javio ministar Tomislav Momirović, a zatim su se za repliku javili narodni poslanici dr Muamer Zukorlić i Branimir Jovanović), Milutin Mrkonjić, predstavnik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja su se za reč i repliku naizmenično javljali ministar Tomislav Momirović i narodni poslanik Milutin Mrkonjić), mr Đorđe Kosanić, predstavnik Poslaničke grupe JEDINSTVENA SRBIJA (JS) (povodom čijeg izlaganja se za reč javio ministar Tomislav Momirović), Đorđe Komlenski predstavnik Poslaničke grupe „Aleksandar Vučić - za našu decu“ (nakon čijeg izlaganja je predsednik, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova), Samir Tandir (povodom čijeg izlaganja se za reč javio ministar Tomislav Momirović, a replicirao mu je narodni poslanik Samir Tandir), mr Slavenko Unković, Snežana Paunović, Olja Petrović, prof. dr Jahja Fehratović, Đorđe Milićević, Đorđe Dabić (povodom čijeg izlaganja se za reč javio ministar Tomislav Momirović), Uglješa Marković, Mladen Bošković (povodom čijeg izlaganja se za reč javio ministar Tomislav Momirović), Milanka Jevtović Vukojičić (povodom čijeg izlaganja se za reč javio ministar Tomislav Momirović), Luka Kebara (povodom čijeg izlaganja se za reč javio ministar Tomislav Momirović), Adam Šukalo i Viktor Jevtović, nakon čega je predsedavajući dr Vladimir Orlić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i pet minuta.

U nastavku jedinstvenog pretresa učestvovali su narodni poslanici: Marijan Rističević, Janko Langura, prof. dr Ljubiša Stojmirović, Dušan Radojević, Milimir Vujadinović, Veroljub Arsić (povodom čijeg izlaganja se za reč javio ministar Tomislav Momirović), Uglješa Mrdić, Srbislav Filipović, Zoran Tomić, prof. dr Marko Atlagić, prof. dr Vladimir Marinković, Aleksandar Mirković, Sandra Božić (povodom čijeg izlaganja se za reč javio ministar Tomislav Momirović) i Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, nakon čega je predsednik, u skladu sa članom 98. stav 4. Poslovnika, zaključio jedinstveni pretres o Predlogu zakona.

Drugog dana rada, sednica je završena u 18,00 časova.

**Treći dan rada – 25. mart 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 91 narodni poslanik, a primenom elektronskog sistema za glasanje utvrđeno je da je u sali prisutno 139 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ – od predsednika Vlade, Jasmina Karanac, predstavnik Poslaničke grupe Socijaldemokratska partija Srbije - od Ministarstva rudarstva i energetike, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Aleksandar Marković, predstavnik Poslaničke grupe „Aleksandar Vučić - za našu decu“ - od Ministarstva finansija, Poreske policije, Poreske uprave Republike Srbije i Uprave za sprečavanje pranja novca.

Predsednik je obavestio da su sprečeni da sednici prisustvuju narodni poslanici Aco Petrović i Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Dragana Branković Minčić, Milovan Drecun, Vladimir Đukanović, Milan Đurica, Ilija Životić, Marko Zeljug, Krsto Janjušević, Dragomir Karić, Jovan Kolundžija, Sofija Maksimović, Dragan D. Marković, Ilija Matejić, Olivera Nedeljković, Vesna Nedović, prof. dr Aleksandra Pavlović Marković, Ljubo Petrović, Mira Petrović, Milena Popović, Misala Pramenković, Ivan Ribać, Ivan Tasovac, Marija Todorović, dr Emeše Uri i Ljiljana Kuzmanović-Vujaković.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Milan Marinović, Poverenik za informacije od javnog značaja i zaštitu podataka o ličnosti, Ivan Jovičić, izborni član Visokog saveta sudstva iz reda sudija, Nataša Đelić, šef odseka za statusna pitanja sudija i Rada Kovačević, savetnik Poverenika.

Zatim je Narodna skupština nastavila rad i prešla na **zajednički jedinstveni pretres o predlozima odluka iz tačaka 3. i 4. dnevnog reda.**

Predsednik je, saglasno članovima 192. stav 3. i 201, a shodno članu 157. stav 2. Poslovnika, otvorio zajednički jedinstveni pretres o:

**- Predlogu odluke o izboru zamenika Poverenika za informacije od javnog značaja i zaštitu podataka o ličnosti** **- za zaštitu podataka o ličnosti** i

**- Predlogu odluke o izboru sudije koji se prvi put bira na sudijsku funkciju**.

Predloge odluka obrazložili su predlagač Milan Marinović, Poverenik za informacije od javnog značaja i zaštitu podataka o ličnosti, odnosno predstavnik predlagača Ivan Jovičić, izborni član Visokog saveta sudstva iz reda sudija.

U zajedničkom jedinstvenom pretresu učestvovali su narodni poslanici: Sandra Božić, izvestilac Odbora za kulturu i informisanje, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javio predlagač Milan Marinović kome je replicirao narodni poslanik dr Muamer Zukorlić), dr Muamer Bačevac, predstavnik Poslaničke grupe Socijaldemokratska partija Srbije (povodom čijeg izlaganja se za reč javio predlagač Milan Marinović, nakon čijeg izlaganja su međusobno replicirali narodni poslanici dr Muamer Zukorlić i dr Muamer Bačevac, posle čega je na povredu čl. 107. i 108. Poslovnika, ukazao narodni poslanik Samir Tandir, a predsedavajuća Marija Jevđić, potpredsednik Narodne skupštine je dala objašnjenje), Života Starčević, zamenik predsednika Poslaničke grupe JEDINSTVENA SRBIJA (JS) (povodom čijeg izlaganja se za reč javio predlagač Milan Marinović, kome je replicirao narodni poslanik Života Starčević, posle čega je predsedavajuća saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Sandra Božić, zamenik predsednika Poslaničke grupe „Aleksandar Vučić - za našu decu“, prof. dr Jahja Fehratović, Nataša Mihailović-Vacić, Marija Jevđić, Snežana Paunović (povodom čijeg izlaganja se za reč javio predlagač Milan Marinović), Ana Pešić, Sanja Jefić Branković (povodom čijeg izlaganja se za reč javio predlagač Milan Marinović), Nina Pavićević, Ljiljana Malušić, Nemanja Popović, Rajka Matović, Dejan Kesar, Aleksandar Mirković, Nenad Baroš (povodom čijeg izlaganja za reč se javio predstavnik predlagača Ivan Jovičić kome je replicirao narodni poslanik Nenad Baroš), Veroljub Arsić, Vuk Mirčetić i Marijan Rističević, nakon čega je predsedavajući dr Vladimir Orlić, potpredsednik Narodne skupštine, u skladu sa članom 98. stav 4. Poslovnika, zaključio zajednički jedinstveni pretres o predlozima odluka iz tačaka 3. i 4. dnevnog reda i u skladu sa čl. 27. i 205. Poslovnika odredio pauzu do 16,00 časova.

Posle pauze, sednica je nastavljena u 16 časova i 15 minuta.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Vladan Glišić – Maji Gojković, potpredsednici Vlade i ministru kulture i informisanja, koja je dala odgovor, nakon čega je narodni poslanik Vladan Glišić komentarisao odgovor, a komentar je dala ministar Maja Gojković, Samir Tandir – Ani Brnabić, predsedniku Vlade i Milanu Krkobabiću, ministru za brigu o selu, koji su odgovorili na pitanja, nakon čega je narodni poslanik Samir Tandir komentarisao odgovor i postavio dopunsko pitanje predsedniku Vlade i Branku Ružiću, prvom potpredsedniku Vlade i ministru prosvete, nauke i tehnološkog razvoja, koji su odgovorili na pitanja, posle čega je narodni poslanik Samir Tandir komentarisao odgovore, Šaip Kamberi – predsedniku Vlade, a odgovore su dali predsednik Vlade, Nikola Selaković, ministar spoljnih poslova i dr Zlatibor Lončar, ministar zdravlja, nakon čega je narodni poslanik Šaip Kamberi komentarisao odgovor i postavio dopunsko pitanje predsedniku Vlade, a odgovore su dali predsednik Vlade i ministar Nikola Selaković, posle čega je narodni poslanik Šaip Kamberi komentarisao odgovore, Branimir Jovanović – Ireni Vujović, ministru zaštite životne sredine i Mariji Obradović, ministru državne uprave i lokalne samouprave, koje su odgovorile na pitanja, nakon čega je narodni poslanik Branimir Jovanović postavio dopunsko pitanje predsedniku Vlade i ministru Branku Ružiću, koji su odgovorili na pitanja, a odgovor je dala i Jadranka Joksimović, ministar za evropske integracije, posle čega je narodni poslanik Branimir Jovanović komentarisao odgovore, Života Starčević – predsedniku Vlade i Maji Popović, ministru pravde, koje su odgovorile na pitanja, a odgovor je dao i ministar dr Zlatibor Lončar, nakon čega je narodni poslanik Života Starčević komentarisao odgovore i postavio dopunsko pitanje ministru Nikoli Selakoviću i Tatjani Matić, ministru trgovine, turizma i telekomunikacija, koji su odgovorili na pitanja, a odgovor je dala i ministar Jadranka Joksimović, posle čega je narodni poslanik Života Starčević komentarisao odgovore i Elvira Kovač – predsedniku Vlade, a odgovore su dali predsednik Vlade i ministar Jadranka Joksimović, nakon čega je narodni poslanik Elvira Kovač komentarisala odgovore, posle čega se predsednik zahvalio predsedniku i članovima Vlade na učešću u radu.

Zatim je predsednik, saglasno članu 87. stav 5. Poslovnika Narodne skupštine, odredio četvrtak, 25. mart 2021. godine, sa početkom u 19 časova i šest minuta, kao Dan za glasanje o tačkama dnevnog reda Četvrte sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje, utvrđeno je da je u sali prisutno 196 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O POTVRĐIVANjU UGOVORA O ZAJMU (PROJEKAT IZGRADNjE ŠIROKOPOJASNE KOMUNIKACIONE INFRASTRUKTURE U RURALNIM PREDELIMA) IZMEĐU REPUBLIKE SRBIJE I EVROPSKE BANKE ZA OBNOVU I RAZVOJ**

Narodna skupština je, većinom glasova svih narodnih poslanika (od 198 prisutnih narodnih poslanika, 196 je glasalo za, a dva nisu glasala), usvojila Predlog zakona o potvrđivanju Ugovora o zajmu (Projekat izgradnje širokopojasne komunikacione infrastrukture u ruralnim predelima) između Republike Srbije i Evropske banke za obnovu i razvoj, u celini.

**2. tačka dnevnog reda – PREDLOG ZAKONA O POTVRĐIVANjU ODLUKE 1/2019 ESAA ZAJEDNIČKOG KOMITETA OD 31. JULA 2019. GODINE KOJOM SE ZAMENjUJE ANEKS I MULTILATERALNOG SPORAZUMA IZMEĐU EVROPSKE ZAJEDNICE I NjENIH DRŽAVA ČLANICA, REPUBLIKE ALBANIJE, BOSNE I HERCEGOVINE, REPUBLIKE BUGARSKE, REPUBLIKE HRVATSKE, BIVŠE JUGOSLOVENSKE REPUBLIKE MAKEDONIJE, REPUBLIKE ISLAND, REPUBLIKE CRNE GORE, KRALjEVINE NORVEŠKE, RUMUNIJE, REPUBLIKE SRBIJE I MISIJE PRIVREMENE UPRAVE UJEDINjENIH NACIJA NA KOSOVU (U SKLADU SA REZOLUCIJOM SAVETA BEZBEDNOSTI UJEDINjENIH NACIJA 1244 OD 10. JUNA 1999) O USPOSTAVLjANjU ZAJEDNIČKOG EVROPSKOG VAZDUHOPLOVNOG PODRUČJA**

Narodna skupština je, većinom glasova svih narodnih poslanika (od 199 prisutnih narodnih poslanika, 198 je glasalo za, a jedan nije glasao), usvojila Predlog zakona o potvrđivanju Odluke 1/2019 ESAA Zajedničkog komiteta od 31. jula 2019. godine kojom se zamenjuje Aneks I Multilateralnog sporazuma između Evropske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslovenske Republike Makedonije, Republike Island, Republike Crne Gore, Kraljevine Norveške, Rumunije, Republike Srbije i Misije privremene uprave Ujedinjenih nacija na Kosovu (u skladu sa Rezolucijom Saveta bezbednosti Ujedinjenih nacija 1244 od 10. juna 1999) o uspostavljanju Zajedničkog evropskog vazduhoplovnog područja, u celini.

**3. tačka dnevnog reda – PREDLOG ODLUKE O IZBORU ZAMENIKA POVERENIKA ZA INFORMACIJE OD JAVNOG ZNAČAJA I ZAŠTITU PODATAKA O LIČNOSTI - ZA ZAŠTITU PODATAKA O LIČNOSTI**

Narodna skupština je, većinom glasova svih narodnih poslanika (od 199 prisutnih narodnih poslanika, 198 je glasalo za, a jedan nije glasao), usvojila Predlog odluke o izboru zamenika Poverenika za informacije od javnog značaja i zaštitu podataka o ličnosti - za zaštitu podataka o ličnosti, u celini.

Zatim je predsednik Narodne skupštine, u ime narodnih poslanika i u svoje ime, čestitao Sanji Unković, na izboru za zamenika Poverenika za informacije od javnog značaja i zaštitu podataka o ličnosti - za zaštitu podataka o ličnosti i poželeo joj puno uspeha u radu.

**4. tačka dnevnog reda – PREDLOG ODLUKE O IZBORU SUDIJE KOJI SE PRVI PUT BIRA NA SUDIJSKU FUNKCIJU**

Narodna skupština je, većinom glasova svih narodnih poslanika (od 199 prisutnih narodnih poslanika, 199 je glasalo za), usvojila Predlog odluke o izboru sudije koji se prvi put bira na sudijsku funkciju, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Četvrtu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 19 časova i 20 minuta.

GENERALNI SEKRETAR PREDSEDNIK

Veljko Odalović Ivica Dačić